CELEX: 62018TB0603
Language: el
Date: 2018-10-25 00:00:00
Title: Υπόθεση T-603/18 R: Διάταξη του Προέδρου του Γενικού Δικαστηρίου της 25ης Οκτωβρίου 2018 — ZE κατά Κοινοβουλίου (Ασφαλιστικά μέτρα — Υπαλληλική υπόθεση — Υπάλληλοι — Αναστολή ασκήσεως των καθηκόντων υπαλλήλου χωρίς παρακράτηση αποδοχών — Αίτηση λήψεως προσωρινών μέτρων — Προσβολή της υπολήψεως — Έλλειψη επείγοντος)

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/75
            
         
      Διάταξη του Προέδρου του Γενικού Δικαστηρίου της 25ης Οκτωβρίου 2018 — ZE κατά Κοινοβουλίου
      (Υπόθεση T-603/18 R)
      ((Ασφαλιστικά μέτρα - Υπαλληλική υπόθεση - Υπάλληλοι - Αναστολή ασκήσεως των καθηκόντων υπαλλήλου χωρίς παρακράτηση αποδοχών - Αίτηση λήψεως προσωρινών μέτρων - Προσβολή της υπολήψεως - Έλλειψη επείγοντος))
      (2019/C 44/100)
      Γλώσσα διαδικασίας: η γαλλική
      
         Διάδικοι
      
      
         Αιτών: ZE (εκπρόσωπος: Π. Γιαταγατζίδης, δικηγόρος)
      
         Καθού: Ευρωπαϊκό Κοινοβούλιο (εκπρόσωποι: J. Steele και V. Montebello- Demogeot)
      
         Αντικείμενο
      
      Αίτηση δυνάμει των άρθρων 278 και 279 ΣΛΕΕ, με την οποία ζητείται, αφενός, να ανασταλεί η εκτέλεση της αποφάσεως του γενικού γραμματέα του Κοινοβουλίου, της 25ης Σεπτεμβρίου 2018, περί λήψεως μέτρου αναστολής ασκήσεως των καθηκόντων του αιτούντος για ορισμένο χρόνο, χωρίς παρακράτηση αποδοχών και, αφετέρου, να υποχρεωθεί το Κοινοβούλιο να εμποδίσει και να μην επαναλάβει άλλες «ενδεχόμενες διαρροές στα μέσα μαζικής επικοινωνίας» στις οποίες εμπλέκεται το όνομα του προσφεύγοντος καθώς και να καλέσει τον προσφεύγοντα να παραλάβει όλους τους προσωπικούς φακέλους από τις πληροφορίες που έχουν ενδεχομένως ήδη συλλέξει από το γραφείο του οι ελεγκτές.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.